**Predmet: Kemija 7.i 8.razred**

**Ime i prezime učitelja: Tajana Medvid**

Vrednovanje i ocjenjivanje nastavnog predmeta Kemija

Elementi ocjenjivanja učeničkih postignuća iz nastavnog predmeta Kemija su:

1. usvojenost nastavnih sadržaja (znanje i razumijevanje)

2. prirodoslovni pristup (računski i problemski zadaci, seminarski i

 projektni radovi, školski i domaći rad, aktivnost na satu)

1. Usvojenost nastavnih sadržaja (znanje i razumijevanje)

 U sklopu ove sastavnice vrednuje se poznavanje temeljnih pojmova i stručnog nazivlja,

razumijevanje pojava i procesa, objašnjavanje međuodnosa i uzročno-posljedičnih veza.

 Podrazumijeva prosudbe o znanju i razumijevanju činjenica, pojmova, koncepta i postupaka

 u kemiji.

Oblik provjere učeničkih postignuća unutar ovog elementa može biti pisani i usmeni odgovor.

Usmeno provjeravanje može se provoditi na svakom nastavnom satu, bez obaveze najave

 (sukladno s postojećim zakonskim odredbama), dok se pisani ispit najavljuje.

Pismene provjere

U pisanoj zadaći svaki je zadatak posebno vrednovan (po potrebi i po koracima pa se

 priznaju svi korektno napisani koraci unutar istoga zadatka, ne samo konačno rješenje.

Pisano provjeravanje i ocjenjivanje učenikova znanja bit će objavljeno u kalendaru pisanih

 provjera.

|  |  |
| --- | --- |
| **postignuti %** | **ocjena** |
| 0 – 44 | nedovoljan (1) |
| 45– 59 | dovoljan (2) |
| 60 - 74 | dobar (3) |
| 75- 89 | vrlo dobar (4) |
| 90 - 100 | odličan (5) |

Prigodom uvodnog ponavljanja prethodno obrađenih sadržaja moguće je ocijeniti dio učenika.

2. Prirodoslovni pristup (računski i problemski zadaci, seminarski i projektni radovi, školski i domaći rad, aktivnost na satu)

Podrazumijeva sposobnost primjene stečenog znanja u rješavanju konkretnih problemskih

situacija, npr. povezivanju rezultata pokusa s konceptualnim spoznajama, primjeni

matematičkih vještina i uočavanju zakonitosti uopćavanjem podataka i sl.

U ovoj se sastavnici ocjenjuje učenikova sposobnost i vještina prikazivanja dostupnih

podataka o nekoj pojavi ili procesu na znanstveni način te razvrstavanja u glavne kategorije,

raspravljanja problema (pojave) s različitih motrišta, smislenog raščlanjivanja problema

(tabelarni prikaz, grafikon) i prikazivanja međuodnosa.

 Znanje se može provjeriti kroz seminarske i projektne radove, eseje, razgovorom i pomoću

aktivnosti tijekom nastavnog procesa, rješavanju domaćih radova, samostalne praktične

 radove, prikaze istraživanja, prikaze zaključaka rasprava, različite prezentacije, referate,

plakate, seminarske radove, križaljke, konceptualne mape, na kraju sata-usmeno ili pismeno

(bez najave) gradivo s tog sata.

Učenici će biti upoznati s pravilnim načinom rada te kriterijima ocjenjivanja za svaki

samostalni praktični rad, istraživanje ili prezentaciju prilikom dodjeljivanja zadataka.

Prilikom vrednovanja grupnog uratka u ovoj se sastavnici može ocijeniti učenikov individualni

doprinos radu grupe.

Rješavanje složenijih zadataka na satu, a to podrazumijeva samostalno rješavanje

tekstualnih ili matematičkih (brojčanih) zadataka u okviru tekućeg nastavnog sadržaja,

vrednuje se odmah, na nastavnom satu, prema načelu točno – netočno i donosi ocjenu

odličan u rubrici 'prirodoslovni pristup'. Prigodom obrade novih sadržaja moguće je ocijeniti

dio učenika koji se na osnovu ranije stečenog znanja uspješno snalaze u novim situacijama.

Domaće zadaće moguće je koristiti za provjeravanja znanja učenika na način da se provjeri

je li učenik sam pisao zadaću i koliko ju je razumio.

Vježbanje na satu se također koristi za provjeravanje i ocjenjivanje učenika. Zadavanjem

zadataka različite složenosti, koji učenici samostalno rješavaju, moguće je skupiti podatke o

stupnju usvojenosti određenih sadržaja.

Afektivno područje učeničkog razvoja, iskazano kroz *Odnos učenika prema radu* u pravilu se

prati bilješkama o radu i napredovanju učenika i ocjenjuje se opisno.

 Učenikovo zalaganje i sudjelovanje u radu utječe na konačnu ocjenu.

Vrednovanje sadržaja i prirodoslovnog pristupa

|  |  |  |  |  |  |
| --- | --- | --- | --- | --- | --- |
| **RAZINE USVOJENOSTI** |   | **zadovoljavajuća** | **dobra** | **vrlo dobra** | **iznimna** |
| ELEMENTI OCJENJIVANJA | USVOJENOST NASTAVNIH SADRŽAJA  | Učenik djelomično poznaje osnovne pojmove, zakone i jedinice. Učenik griješi, ali uz pomoć nastavnika dođe do ispravnog odgovora. | Učenik poznaje sve pojmove, zakone i jedinice. Sadržaje je usvojio u većoj mjeri bez pojedinosti, neprimjenjuje stečeno znanje na samostalnim primjerima ili u novim situacijama. | Učenik razumije pojave, zakone i teorije i obrazlaže uzročno-posljedične veze uz povremenu pomoć nastavnika. Učenik navodi svoje primjere iz svakodnevnog života. | Učenik potpuno samostalno interpretira pojave, zakone i teorije i obrazlaže uzročno-posljedične veze, te primjenjuje sadržaje u novim (vlastitim) primjerima iz situacijama ili novim problemima. |
|   | PRIRODOSLOVNI PRISTUP | Rješava jednostavne šablonske zadatke izravnim uvrštavanjem veličina u formulu uz ne uvijek cjelovit postupak. Ne povezuje rezultate i zaključke pokusa ili dobivenih podataka s konceptualnim spoznajama..Učenik rijetko izrađuje domaće i školske zadaće, nepotpuno i s greškama, ne uključuje u rasprave, kasni s izradom samostalnog praktičnog rada, prezentacije ili plakati i seminarski radovi su oskudni i neprikladni. | Rješava jednostavne i šablonske zadatke uz cjelovit postupak. Ne povezuje rezultate i zaključke pokusa ili dobivenih podataka s konceptualnim spoznajama. Učenik uglavnom izrađuje domaće i školske zadaće, ali su često nepotpune ili s greškama, ponekad se uključuje u raspravu, samostalne praktične radove izrađuje na vrijeme, ali površno, prezentacije ili plakati i seminarski radovi su također načinjeni površno. | Rješava složenije zadatke ili uz pomoć nastavnika ili bez cjelovitog postupka. Djelomično povezuje rezultate i zaključke pokusa ili dobivenih podataka s konceptualnim spoznajama. Učenik redovito izrađuje domaće i školske zadaće, pri čemu ponekad griješi, u raspravama ponekad navodi pogrešnu argumentaciju ili zaključak, samostalne praktične radove izrađuje korektno, prezentacije i seminarski radovi su pregledni, točni i uočava se uloženi trud – međutim upute nisu poštovane do kraja ili se mogu uočiti nepreciznosti u pokrivanju zadatka (teme) ili izražavanju. | Samostalno, točno i cjelovito rješava nove problemske situacije ili konceptualne zadatke. Stečeno znanje primjenjuje u svim situacijama. Sistematično i logično analizira podatke. Povezuje rezultate i zaključke pokusa ili dobivenih podataka s konceptualnim spoznajama. Učenik redovito i točno izrađuje domaće i školske zadaće, argumentirano raspravlja i točno zaključuje, samostalne praktične radove izrađuje korektno, na vrijeme, prezentacije ili plakati i seminarski radovi su pregledni, točni i kreativni. |

**Potreban pribor:**

Bilježnica većeg formata , radna bilježnica, udžbenik, pribor za pisanje, drvene bojice,

kalkulator, škarice, ljepilo za papir, malo ravnalo ili trokut.

**Pravila ponašanja učenika u učionici:**

1. Po ulasku u učionicu zauzeti svoje radno mjesto i pripremiti stvari za nastavu.

2. Bez dozvole učiteljice nije dopušteno dirati stvari na klupi koje su pripremljene za nastavu.

3. Učenici koji imaju dužu kosu dužni su kosu vezati gumicom ili kopčama.

4. Eksperimente koji se rade u školi učenici ne smiju izvoditi ponovno kod kuće.

5. Za vrijeme nastave kemije nije dozvoljeno jesti.

6. Nakon nastave kemije učenici su obvezni oprati ruke .

7. Učenicima nije dopušten ulazak u kabinet kemije bez izričite dozvole učiteljice.

8. Učenici su dužni paziti na vlastite stvari, školski namještaj i kompletni prostor učionice.

9. Učenici će njegovati visok nivo svoje kulture ponašanja.

**Dodatne aktivnosti učenika:**

**Dodatna nastava**

 Zainteresirani učenici koji pokažu najbolje sposobnosti i postignuća tijekom

redovne nastave, mogu se prijaviti za dodatnu nastavu tijekom rujna.

Dodatna nastava održavati će se jedan sat tjedno prema određenom

rasporedu on-line.

Učenici polaznici dodatne nastave sudjeluju u natjecanjima iz kemije.

Ako epidemiološka situacija bude povoljna u okviru dodatne nastave učenici samostalno ili u

grupi izvode praktične radove i rješavaju pripadne zadatke.

**Dopunska nastava**

Učenici koji nisu u potpunosti savladali gradivo mogu doći u termin dopunske nastave po

potrebi ili će se dopunska nastava održati on-line.